கேள்வி: மக்பூல் செர்வாணி பற்றி தகவல் சொல்.
பதில்: மக்பூல் செர்வாணி (''Maqbool Sherwani'') இந்தியா சேர்ந்த ஓர் அரசியல்வாதியாவார். சம்மு காசுமீர் மாநிலம் மாநிலத்தின் தேசிய மாநாட்டு கட்சியின் உறுப்பினராக இருந்தார். 1947 ஆம் ஆண்டு அக்டோபர் மாதத்தில் காசுமீரின் பாரமுல்லா பாக்கித்தான் பசுதூன் பழங்குடியினரின் படையெடுப்பை தாமதப்படுத்தினார் இந்த முறையில், சிறிநகர் சேருதல் ஏற்றுக்கொள்ளப்பட்டவுடன் தரையிறங்கிய இந்திய இராணுவத்தின் சீக்கியப் படைப்பிரிவு துருப்புக்களுக்கு நேரத்தை வாங்குவதில் அவர் முக்கியப் பங்கு வகித்தார். செர்வாணி பழங்குடியினரால் இவர் கொல்லப்பட்டார்.
கேள்வி: மக்பூல் செர்வாணி - 1947 நிகழ்வு குறித்து விரிவாக சொல்லுங்கள்.
பதில்: காசுமீரை ஆக்கிரமிக்கத் திட்டமிட்ட பழங்குடியினரை அப்போது மக்பூல் கண்டார். சிறீநகர் விமான நிலையத்திற்குச் செல்லும் பாதையில் அவர்களை வழிநடத்தச் சொன்னபோது இவர் அவர்களை தவறான பாதையில் வழிநடத்தினார். தங்கள் அணிவகுப்பை தாமதப்படுத்த அவர் தவறாக வழிநடத்தினார் என்பதை உணர்ந்தபோது கோபமான கிளர்ச்சிப் படைகளால் அவர் சிலுவையில் அறையப்பட்டார். மக்பூல் செர்வாணியை இந்திய இராணுவம் ஒரு கதாநாயகனாகக் கருதுகிறது.
கேள்வி: மக்பூல் செர்வாணி - சிறப்புகள் பற்றி விளக்கவும்.
பதில்: மக்பூல் செர்வாணி நினைவாக, மக்பூல் செர்வாணி அரங்கம் என்ற பெயரில் ஓரு கலையரங்கம் அமைக்கப்பட்டுள்ளது. பாரமுல்லாவில் உள்ள முகமது மக்பூல் செர்வாணி நினைவிடத்தில், காசுமீரிகள் மற்றும் அரசு அதிகாரிகள் அஞ்சலி செலுத்துகின்றனர். சம்மு மற்றும் காசுமீர் காலாட்படையின் தியாகத் தூண் நினைவுச்சின்னம் மக்பூல் செர்வாணியின் பெயரையும் கொண்டுள்ளது. எழுத்தாளர் முல்க் ராஜ் ஆனந்த் தனது நாவலான ஒரு கதாநாயகனின் மரணம் என்ற நாவலில் மக்பூல் செர்வாணியின் கதையை எழுதினார். ஆனந்தின் நாவல் இந்திய தொலைக்காட்சி நிகழ்ச்சியான மக்பூல் கி வாப்சியாக மாற்றப்பட்டது. இது 2011 ஆம் ஆண்டில் டிடி காசிர் தொலைக்காட்சியில் ஒளிபரப்பப்பட்டது.